અમદાવાદ : બનાસકાંઠા જીલ્લામાં નકલી ઘીનું વેચાણ દિનપ્રતિ દિન વધી રહ્યુ છે. ત્યારે જે ખાતાઓ પર નકલી બનાવટી વસ્તુઓની રોક લગાવવાની જવાબદારી છે તેવા ખાતાઓ ઊંઘમાં છે. પોલીસ વારંવાર નકલી ઘી ઝડપીને જે ખાતાઓની જવાબદારી છે તેમને પડકાર ઉભો કર્યો છે. થોડા દિવસ અગાઉ ડીસા તાલુકા પોલીસે નકલી ઘીનો મોટો જથ્થો ઝડપી પાડ્યો હતો. તે બાદ ડીસાથી થોડે દુર આવેલા ચંડીસરમાં ગઢ પોલીસે એક ફેક્ટરીમાં રેડ કરતા પોલીસનાં હાથે શંકાસ્પદ ઘી ઝડપાયું છે.